

РЕПУБЛИКА СРБИЈА

ОПШТИНА РАЧА

Општинска управа

Број: 404-59/2019-III-01

Дана: 26.08.2019 године

Р а ч а

**ПИТАЊА И ОДГОВОРИ**

 Понуђач је дана 23.08.2019 године поставио следећe питањe:

 ПИТАЊЕ 1

Да ли се као Потврда наручиоца о реализацији закључених уговора могу приложити Потврде о реализованим радовима које су издате од Наручиоца у претходних шест година од године објављивања ове јавне набавке? Нпр. Да ли се може приложити Потврда коју нам је Инвеститор за изведене радове издао пре две године?

 ПИТАЊЕ 2

Зашто је неопходно да у Потврди стоји облик наступања, с обзиром да се уз Потврду прилаже и окончана ситуација, а у Потврди о изведеним радовима Наручилац потписује износ изведених и признатих радова?

ПИТАЊЕ 3

Да ли се могу поставити плочице које имају боље карактеристике отпорности на клизање од конкурсном документацијом захтеваног, тј. да ли отпорност на клизање мора бити Р10 или може бити Р11?

ПИТАЊЕ 4

У измењеној документацији није уведен коефицијент отпорности на хабање. Да ли то значи да остаје онај из претходне документације (ПЕИ 5) или га не треба ни доказивати?

ПИТАЊЕ 5

Код алуминијумских врата и прозора у новој документацији није дефинисан РАЛ. Да ли то значи да остаје РАЛ из старе документације или га не треба ни доказивати?

ОДГОВОР 1

Наручилац како у конкурсној тако и у појашњењима не третира датуме издавања потврде с обзиром да је тај податак крајње ирелевантан. Датуми издавања потврде су значајни код изјава код којих може наступити промена у подацима. За референце односно радове који су завршени и где је издата окончана ситуација и реализован уговор у потпуности, апсолутно је неважно када је потврда издата. Важно је само да су референце из захтеваног периода наведеног у конкурсној документацији. Дакле, прихватиће се потврда од пре две године ако испуњава све услове.

ОДГОВОР 2

Облик наступања се наводи како Наручилац приликом вредновања понуде не би дошао у заблуду око признавања референце понуђачу који је радове извршио, као нпр. члан групе.

Уколико не постоји могућност издавања потврде каква је захтевана конкурсном документацијом приложити изјаву под кривичном и материјалном одговорношћу о немогућности прибављања захтеване потврде од стране Наручиоца.

ОДГОВОР 3

Могуће је поставити гранитну керамику са траженим карактеристикама или бољим од наведених.

ОДГОВОР 4

Према измени документације, није неопходно доказивати коефицијент отпорности на хабање.

ОДГОВОР 5

Према измени документације, није неопходно доказивати РАЛ.

Службеник за јавне набавке

 Стевановић Јелена